מקרונמוס

מקרונמוס (שם מדעי: Macrocnemus; מילולית: "שוקה ארוכה") הוא סוג של זוחל פרהיסטורי שהיה מקרובי הארכוזאורים. הוא התקיים במשך תור הטריאס לפני 245 עד 228 מיליון שנה מזמננו באירופה ובסין. סוג זה משתייך לסדרה פרוטורוזאוריה, השייכת לקבוצה דמויי-ארכוזאורים וקרובה מעט ללפידוזאורים.

סוג זה תואר ב-1931 בידי החוקר ההנוגרי פרנץ נופקסה  והוא כלל 3 מינים:
 Macrocnemus bassanii - התגלה בתצורות בסאנו  שבאיטליה ושווייץ. התצורות שלו נהרסו במהלך מלחמת העולם השנייה.
 Macrocnemus fuyuanensis - התגלה בתצורות פלאנג שבדרום סין.
 Macrocnemus obristi - התגלה בתצורות פרסאנו שבשוויץ.

סוג זה היה כנראה זוחל ימי הקרוב לפרוטורוזאורוס ולתניסתרופאוס וכמותם היה בעל גפיים קצרות, צוואר ארוך וראש משולש בעל שיניים חרוטיות. הוא היה בעל 52 או 53 חוליות גב והיה בעל מפתח שוק רחב, ממנו קיבל את שמו. מבנה זה אולי עזר לזוחל להתייצב על שתי רגליים בדומה ללטאת הבסיליסק הרצה על המים. על גבו בלטו מספר קוצים בולטים שנועדו להגנה מזוחלים טורפים גדולים, מאחר שכל אורכו לא עלה על 1 מטר.

עקב מבנה שיניו נראה שהיה צייד של חרקים או של דגים שחטף בזריזות.

קישורים חיצוניים

תניסתרופאיים
בעלי חיים שחיו בטריאס תיכון באירופה
טקסונים שתוארו בידי פרנץ נופצ׳ה
מאובני טקסונים שתוארו ב-1931
טקסונים שהתפתחו בטריאס תיכון